Hawker Sea Fury

Hawker Sea Fury bolo britské palubné stíhacie lietadlo vyvinuté v priebehu druhej svetovej vojny. Vzniklo úpravou vtedy vyvíjaného lietadla Hawker Fury, ktoré sa malo stať nástupcom pozemných stíhacích lietadiel Hawker Tempest. Sea Fury sa používal až do polovice 50. rokov.

 Vznik a vývoj 
Lietadlo Hawker Fury bolo vyvinuté z typu Hawker Tempest, pričom do konštrukcie zasiahli poznatky z ukoristeného nemeckého stroja Focke-Wulf Fw 190. Začiatkom roku 1943 začal konštrukčný tým šéfkonštruktéra Sydney Camma pracovať na vývoji ľahkého stíhacieho Tempestu II, pričom na jar toho roku začali pracovať i na palubnej verzii lietadla. Prvý prototyp vzlietol až na začiatku septembra roku 1944, ďalšie skúšky prebiehali v koncom roku a začiatkom roku 1945. Na záver vojny sa ukázalo, že budúcnosť patrí prúdovým strojom a tak sa od ďalšieho vývoja a zdokonaľovania upustilo. Firma Hawker dodala rozpracované pozemné Fury do Iraku a Pakistanu. Pokračoval však vývoj námornej verzie, ktorá bola zalietaná ešte v priebehu druhej svetovej vojny v roku 1945, pričom stroje sa vyrábali až do roku 1950. Celkovo sa vyrobilo 55 kusov typu Hawker Fury a okolo 860 kusov typu Hawker Sea Fury.

 Špecifikácia (FB.11) 

 Hlavné technické údaje 
 Posádka: 1
 Rozpätie: 11,70 m
 Dĺžka: 10,57 m
 Výška: 4,46 m
 Nosná plocha: 26,43 m²
 Hmotnost prázdneho lietadla: 4 245 kg
 Vzletová hmotnosť: 5 503 kg
 Pohonná jednotka: 1 × Bristol Centaurus alebo Napier Sabre VII
 Výkon pohonnej jednotky:
 2 480 hp (Centaurus)
 3 055 hp (Sabre)

 Výkony 
 Maximálna rýchlosť: 780 km/h
 Cestovná rýchlosť: 500 km/h
 Dostup: 12 650 m
 Dolet: 2 400 km

 Výzbroj 
 4 × kanón kalibru 20 mm
 900 kg bômb či neriadených rakiet

 Iné projekty 

Externé odkazy
 The Hawker Typhoon, Tempest & Sea Fury by Greg Goebel 

Kategória:Britské stíhacie lietadlá
Kategória:Britské palubné lietadlá
Sea Fury